Tele Time

Πρόγραμμα

Το πρόγραμμα ήταν εμπλουτισμένο με ενημερωτικό περιεχόμενο, εκπομπές τοπικού ενδιαφέροντος, κινηματογραφικές ταινίες και παιδικό πρόγραμμα σε καθημερινή βάση και σταθερή ροή συνθέτοντας την ανανεωμένη και εντυπωσιακή εικόνα του ιστορικού περιφερειακού καναλιού της Δυτικής Ελλάδας, με όλο το επιτελείο.

Ιστορία

Το Μάρτιο του 2009, το κανάλι ξεκίνησε συνεργασία με το MTV Ελλάδος, προβάλλοντας μουσικές εκπομπές και ριάλιτι κυρίως για το νεανικό κοινό της Δυτικής Ελλάδας, καθημερινά 12:00-14:30, 22:00-00:00, και τα Σαββατοκύριακα 13:00-15:00. Παράλληλα, το Σεπτέμβριο του 2010 ξεκίνησε συνεργασία και με το Nickelodeon, προβάλλοντας τα κινούμενα σχέδια και τις παιδικές σειρές του, στοχεύοντας επίσης το νεανικό κοινό της Δυτικής Ελλάδας, καθημερινά 06:00-09:00 και 14:30-18:00 και τα Σαββατοκύριακα 06:00-13:00 και 15:00-18:00.
Στα μέσα του 2011 ο σταθμός σταμάτησε την προβολή ενημερωτικού περιεχομένου (δελτία ειδήσεων-ενημερωτικές εκπομπές) και τις εκπομπές του τοπικού ενδιαφέροντος, καθώς απέλυσε σταδιακά, το δημοσιογραφικό επιτελείο του. Το 2012 απέλυσε και τους τεχνικούς του ενώ παρέμεινε μόνο ένας εργαζόμενος για να συντονίζει την ροή του προγράμματος. Όλη την διάρκεια της ημέρας, επί εικοσιτετραώρου βάσεως, πρόβαλλε συνεχώς πρόγραμμα του Nickelodeon (κάτι που κανονικά απαγορεύεται), πριν κλείσει η συνεργασία αυτή. Όμως μετά την αλλαγή του γενικού διευθυντή του καναλιού στις 10 Οκτωβρίου 2012, ξεκίνησε πάλι από τις 13 Οκτωβρίου (τρεις μέρες μετά) να προβάλλει τρία δελτία ειδήσεων και μια ενημερωτική εκπομπή. Οι δύο αυτές συνεργασίες με το Tele Time λύθηκαν.
Έπειτα από έντονες αντιδράσεις τηλεθεατών, τον Αύγουστο του 2012, το MTV και το Nickelodeon «μετακόμισαν» από το Teletime στον επίσης περιφερειακό σταθμό Super B (ο οποίος συμπτωματικά, προέβαλλε προηγουμένως παιδικά του τελευταίου, διανεμημένα από το Polis NET). Ωστόσο και αυτές, με τον σταθμό Super B οι συνεργασίες σταμάτησαν οριστικά το 2016, και το Nickelodeon άρχισε να αναμεταδίδεται ορισμένες ώρες από τα τέλη του 2017, από τον σταθμό Ηλέκτρα TV της Κορίνθου, ενώ αντίστοιχα το MTV σταμάτησε να υφίσταται στην Ελλάδα, και αντικαταστάθηκε από το RISE TV.
Στο κανάλι εργάζονταν οι δημοσιογράφοι Κωνσταντίνα Τσεγγενέ, η οποία παρουσίαζε το μεσημβρινό δελτίο και Χρήστος Στρατουλάκος, ο οποίος παρουσίαζε μια εβδομαδιαία ενημερωτική εκπομπή (μετά το κεντρικό δελτίο), ο Νίκος Γιαπρακάς, ο οποίος παρουσίαζε το κεντρικό και το νυχτερινό δελτίο ειδήσεων (αυτή τη στιγμή εργάζεται στο Ionian Channel) και η Ρούλα Στίγκα, η οποία είχε την επιμέλεια του αθλητικού ρεπορτάζ.

Οριστική πτώχευση του σταθμού

Στις αρχές του 2013 έκανε ένα νέο ξεκίνημα, με ανανεωμένο πρόγραμμα και νέες υπερσύγχρονες εγκαταστάσεις στη νέα εθνική οδό Πατρών-Αθηνών 73 (εκεί τότε στεγαζόταν το Patra TV και ο ραδιοφωνικός σταθμός 105.6 Δίαυλος 513 ο οποίος μετεξελίχθηκε στην πορεία σε Love Radio Πάτρας, πιο αργότερα σε Beautiful 105.7 - Best Radio Πάτρας, Sentra FM Πάτρας ενώ σήμερα εκπέμπει ως Ντέρτι FM 105.7).
Στα μέσα Απριλίου 2013, το κανάλι σταματά την εκπομπή του καθώς η ΔΕΗ προχωρά σε διακοπή της ηλεκτροδότησης του κτηρίου, επειδή η διοίκηση του σταθμού είχε οφειλές προς αυτήν. Το ψηφιακό σήμα του καναλιού είχε πέσει δύο εβδομάδες νωρίτερα. Ένα χρόνο μετά, την Τετάρτη 8 Ιανουαρίου του 2014, το ΕΣΡ αποφάσισε την οριστική διακοπή λειτουργίας του σταθμού, ενώ παράλληλα του αφαιρέθηκε η άδεια εκπομπής.
Στις 25 Οκτωβρίου 2013, έγινε γνωστό, μέσω του δημοσιογράφου Κωνσταντίνου Φλαμή, ότι ο επιχειρηματίας Μάκης Γεωργούλιας, ενδιαφερόταν για την εξαγορά του Teletime από τον όμιλο Ρέστη καθώς και για την άμεση επαναλειτουργία του, αφού πρώτα είχε προηγηθεί συνάντησή του με το ΕΣΡ το οποίο τρεις μήνες μετά, αποφάσισε την οριστική διακοπή της λειτουργίας του, με την αιτιολογία, ότι ο σταθμός χρωστούσε οφέλη προς την πάροχο εταιρεία Digital Union, από όπου εξέπεμπε ψηφιακά το κανάλι, και παράλληλα, ο εκπρόσωπος του τηλεοπτικού σταθμού καθυστερούσε τις καταβολές οφειλομένων μισθωμάτων για το ακίνητο στη νέα εθνική οδό Πατρών-Αθηνών, από όπου στεγαζόταν το κανάλι, και ο οποίος ισχυρίστηκε για την διακοπή της λειτουργίας του, ότι οι εργαζόμενοι του σταθμού, οι οποίοι ήταν απλήρωτοι για μήνες, είχαν προβεί σε κατάληψη του κτιρίου, όμως σύμφωνα με υπόμνημα των εργαζομένων, κάτι τέτοιο δεν έγινε ποτέ, και λόγω της καθυστέρησης των μισθών για το ακίνητο, ζητήθηκε να γίνει η έξωση της επιχείρησης του τηλεοπτικού σταθμού από το μίσθιο ακίνητο.